Карляс Сальсыда

**Карляс Арнольда Сальсыда Флёрэс** (;  2 красавіка 1980 году, Акатлян, Мэксыка) — былы мэксыканскі футбаліст, абаронца і гулец нацыянальнай зборнай Мэксыкі.

## Кар’ера
Карляс пачаў сваю прафэсійную кар’еру ў мэксыканскім клюбе «Гвадаляхара» ў 2001 годзе. Ён дэбютаваў у чэмпіянаце Мэксыкі 22 ліпеня 2001 году. У агульнай складанасьці за 5,5 году выступаў за «Гвадаляхару» Сальсыда згуляў 105 гульняў і забіў 2 галы. Пасьля чэмпіянату сьвету 2006 году гульцом цікавіліся многія эўрапейскія клюбы.

### ПСВ
10 ліпеня 2006 году Сальсыда падпісаў 4-гадовы кантракт з ПСВ. Дэбют Карляса за ПСВ адбыўся 13 жніўня 2006 году ў матчы супраць «Аяксу». Свой першы гол за ПСВ ён забіў 18 лістапада 2006 году ў матчы супраць «Эксэльсіёру». Першы сэзон у ПСВ у Карляса прайшоў выдатна. У Эрэдывізіі Сальсыда згуляў у 33 з 34 матчаў каманды, і стаў чэмпіёнам Нідэрляндаў разам з камандай. У 2007 годзе пасьля сыходу з ПСВ Міхаэля Райзыгера Карляса ўзяў сабе нумар 3, такі ж як у нацыянальнай зборнай. Гэтак жа ён быў прызначаны віцэ-капітанам каманды. 5 сьнежня 2007 году Сальсыда падоўжыў дамову з клюбам да лета 2012 году.

### «Фулгэм»
У жніўні 2010 году Карляс перайшоў у склад англельскага клюбу «Фулгэм» за 1,6 млн эўра. Дэбют Сальсыда за «дачнікаў» адбыўся 28 верасьня 2010 году ў матчы чэмпіянату Ангельшчыны супраць «Блэкбэрн Ровэрз». У гэтым матчы Карляс зрабіў галявую перадачу на партнэра па камандзе Клінта Дэмпсі на 56-й хвіліне матчу, які зраўняў лік у матчы 1:1.

### «Тыгрэс УАНЛ»
17 жніўня 2011 году было абвешчана, што Сыльсыда пяройдзе ў склад мэксыканскага клюбу «Тыгрэс УАНЛ» на правах арэнды да канца сэзону. У сувязі з рабаваньнем дому Карляса ў Лёндане, ён прасіў, каб ягоная сям’я таксама пераехала ў Мэксыку. У сваім першым сэзоне ў Мэксыцы, Сальсыда дапамог «Тыгрэс УАНЛ» перамагчы свой ​​трэці чэмпіёнскі тытул, які стаў першым за апошнія больш чым трыццаць гадоў. 7 сакавіка 2012 году кіраўніцтва «Фулгэма» пацьвердзіла, што Сальсыда далучыўся да мэксыканскага клюбу на сталай аснове.

### «Гвадаляхара»
20 траўня 2014 году Карляс падпісаў дамову са сваім былым клюбам «Гвадаляхарай».

## Міжнародная кар’ера
Карляс дэбютаваў у зборнай Мэксыкі ў 2004 годзе. У 2005 годзе ён згуляў на Кубку канфэдэрацыяў усе 5 матчаў зборнай Мэксыкі ў стартавым складзе. У паўфінальным матчы супраць зборнай Аргентыны ў дадатковы час ён забіў свой ​​першы гол за зборную Мэксыкі. Сальсыда быў уключаны Рыкарда Ля Вольпэ ў склад зборнай на чэмпіянат сьвету па футболе ў Нямеччыне, дзе згуляў 4 матчы. Улетку 2010 году Карляс ў складзе нацыянальнай каманды паехаў на чэмпіянат сьвету 2010 году ў Паўднёва-Афрыканскую Рэспубліку, дзе адгуляў усе матчы без заменаў. У складзе Алімпійскай зборнай Мэксыкі, Сальсыда стаў алімпійскім чэмпіёнам Летніх гульняў у Лёндане.

## Дасягненьні
**ПСВ Эйндговэн**:
* Чэмпіён Нідэрляндаў: 2007, 2008
* Уладальнік Супэркубка Нідэрляндаў: 2008

**«Тыгрэс УАНЛ»**:
* Чэмпіён Мэксыкі: 2011(а)
* Уладальнік Кубка Мэксыкі: 2014(к)

**«Гвадаляхара»**:
* Чэмпіён Мэксыкі: 2017(к)
* Уладальнік Кубка Мэксыкі: 2015(а), 2017(к)
* Уладальнік Супэркубка Мэксыкі: 2016
* Пераможца Лігі чэмпіёнаў КОНКАКАФ: 2018

**Мэксыка**:
* Уладальнік Залатога кубка КОНКАКАФ: 2011
* Пераможца летніх Алімпійскіх гульняў: 2012

## Крыніцы

## Вонкавыя спасылкі
* Профіль на афіцыйным сайце «Фулгэм»
* Статыстыка на Soccerbase
* Статыстыка на National Football Teams

Катэгорыя:Мэксыканскія футбалісты
Катэгорыя:Мэксыканскія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2012 году
Катэгорыя:Чэмпіёны летніх Алімпійскіх гульняў 2012 году